
Narva Linnavolikogu 04.10.2012 otsusega nr 118 „Narva Tööstuspargi territooriumi detailplaneeringu kehtestamine“ kehtestatud detailplaneeringu osaline kehtetuks tunnistamine
1. Asjaolud ja menetluse käik
Narva Linnavolikogu 04.10.2012 otsusega nr 118 „Narva Tööstuspargi territooriumi detailplaneeringu kehtestamine“ kehtestati Projektibüroo 363 OÜ poolt koostatud Narva Tööstuspargi territooriumi detailplaneering. 
Narva Tööstuspargi territooriumi detailplaneeringu eesmärgiks on luua võimalused antud alale tööstuse- ja logistikapargi rajamiseks, Planeeringuga on määratud maakasutuse sihtotstarbed ja tehnovõrkude asukohad ning liikluskorralduse, heakorrastuse ja haljastuse küsimused. Hoonestusalad on osaliselt kavandatud läbi mitme krundi selleks, et vajadusel liita ehitusalad ja krundid kokku ning ehitada suuremaid hooneid ühendatud hoonestusalale. Planeeritud raudteeharude kogupikkus on 2,8 km. Vastavalt kehtivale Narva linna tööstuspiirkonna linnaosa üldplaneeringule planeeritava maa-ala sihtotstarbeks on ettevõtlusehitise reservmaa. 

Järgnenud aastate jooksul pole SA Ida-Virumaa Tööstusalade Arendus kui planeeingu huvitatud isik astunud kõiki samme detailplaneeringus kavandatu elluviimiseks. SA Ida-Virumaa Tööstusalade Arendus taotleb 17.01.2019 Narva Linnavalituse Arhitektuuri- ja Linnaplaneerimise Ametile saadetud kirjas nr. 1-428 nimetatud detailplaneeringu osaliselt kehtetuks tunnistamist kinnistutel Kadastiku tn 25b ja Kadastiku tn 27. Huvitatud isik (SA Ida-Virumaa Tööstusalade Arendus) ei soovi antud planeeringulahendust nendel kinnistutel realiseerida ja planeerib sinna rajada päikeseelektrijaama (ülejäänud kinnistutel jääb planeeringulahenduse jõusse). 

Lähtuvalt eeltoodust võimaldab kohalik omavalitsus detailplaneeringu planeeringukohase elluviimiseks huvi puudumise tõttu detailplaneeringulahenduse Kadastiku tn 25b ja Kadastiku tn 27 maaüksuste osas tunnistada kehtetuks, kusjuures ülejäänud planeerimisala puhul on võimalik tagada jätkuvalt olemasoleva planeeringulahenduse realiseerimine.    
Planeerimisseaduse § 140 lõike 3 kohaselt detailplaneeringu kehtetuks tunnistamise otsuse kooskõlastasid Rahandusministeerium, Keskkonnaamet, Terviseamet ja Päästeamet. 
2. Õiguslikud alused
2.1. Planeerimisseaduse § 140 lõike 1 punkti 2 ja lõike 2 kohaselt võib detailplaneeringu või selle osa tunnistada kehtetuks, kui planeeringu koostamise korraldaja või planeeritava kinnistu omanik soovib planeeringu elluviimisest loobuda ning kui on tagatud planeeringu terviklahenduse elluviimine pärast detailplaneeringu osalist kehtetuks tunnistamist.
2.2. Vastavalt Planeerimisseaduse § 140 lõikele 6 tunnistab detailplaneeringu kehtetuks kohaliku omavalitsuse volikogu.
3. Otsus
Tunnistada kehtetuks Narva Linnavolikogu 04.10.2012 otsusega nr 118 „Narva Tööstuspargi territooriumi detailplaneeringu kehtestamine“ kehtestatud detailplaneering Kadastiku tn 25b ja Kadastiku tn 27 maaüksuste osas vastavalt lisatud joonisele Lisa 1.
4. Rakendussätted

4.1 Narva linna Arhitektuuri- ja Linnaplaneerimise Ametil avaldada otsus ajalehes „Põhjarannik“ ja “Narva Linnaleht” ning ameti veebilehel.
4.2 Käesolev otsus jõustub teatavakstegemisest.
4.3 Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.
Irina Janovitš
Linnavolikogu esimees
LISA 1

